ΚΑΝΟΝΙΣΜΟΣ (ΕΟΚ) αριθ. 3295/92 ΤΗΣ ΕΠΙΤΡΟΠΗΣ της 12ης Νοεμβρίου 1992 περί του καθεστώτος εισαγωγής στην Ιταλία, Δανία, Ελλάδα, Ισπανία και Πορτογαλία ορισμένων κλωστοϋφαντουργικών προϊόντων (κατηγορία 13) καταγωγής Λαϊκής Δημοκρατίας της Κίνας

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Οικονομικής Κοινότητας,

τον κανονισμό (ΕΟΚ) αριθ. 2135/89 του Συμβουλίου της 12ης Ιουνίου 1989 περί του κοινού καθεστώτος εισαγωγής ορισμένων κλωστοϋφαντουργικών προϊόντων καταγωγής Κίνας (1), όπως τροποποιήθηκε τελευταία από τον κανονισμό (ΕΟΚ) αριθ. 3734/91 της Επιτροπής (2), και ιδίως το άρθρο 12,

Εκτιμώντας:

ότι στο άρθρο 12 του κανονισμού (ΕΟΚ) αριθ. 2135/89 καθορίζονται οι όροι θεσπίσεως ποσοτικών περιορισμών-

ότι οι εισαγωγές στην Κοινότητα ορισμένων κλωστοϋφαντουργικών προϊόντων (κατηγορία 13) καταγωγής Κίνας, τα οποία περιλαμβάνονται στο παράρτημα έχουν υπερβεί το επίπεδο που προβλέπεται στην παράγραφο 2 του εν λόγω άρθρου-

ότι οι εισαγωγές αυτών των προϊόντων στη Γερμανία, Βέλγιο, Ιρλανδία, Γαλλία και Ηνωμένο Βασίλειο υπόκεινται ήδη σε ποσοτικούς περιορισμούς από το 1989 έως το 1992 σύμφωνα με τον κανονισμό (ΕΟΚ) αριθ. 2135/89-

ότι, σύμφωνα με τις διατάξεις του άρθρου 12 παράγραφος 5 του κανονισμού (ΕΟΚ) αριθ. 2135/89, κοινοποιήθηκε στην Κίνα, στις 29 Σεπτεμβρίου 1992 αίτηση διαβουλεύσεων-

ότι, εν αναμονή αμοιβαίας αποδεκτής λύσης, οι εισαγωγές των προϊόντων της κατηγορίας 13 προς την Ιταλία, Δανία, Ελλάδα, Ισπανία και Πορτογαλία για την περίοδο από 29 Σεπτεμβρίου έως 28 Δεκεμβρίου 1992 υπόκεινται προσωρινά σε περιορισμούς σύμφωνα με τον κανονισμό (ΕΟΚ) αριθ. 3112/92 της Επιτροπής (3)-

ότι ως αποτέλεσμα των διαβουλεύσεων της 19ης, 20ής και 22ας Οκτωβρίου 1992, συμφωνήθηκε να υπαχθούν τα εν λόγω κλωστοϋφαντουργικά προϊόντα (κατηγορία 13) σε ποσοτικούς περιορισμούς για την περίοδο από τις 29 Σεπτεμβρίου έως τις 31 Δεκεμβρίου 1992-

ότι, σύμφωνα με τους όρους της παραγράφου 13 του εν λόγω άρθρου, η τήρηση των ποσοτικών περιορισμών εξασφαλίζεται από ένα σύστημα διπλού ελέγχου, σύμφωνα με τις διαδικασίες που καθορίζονται στο παράρτημα V του κανονισμού (ΕΟΚ) αριθ. 2135/89-

ότι τα εν λόγω προϊόντα τα οποία έχουν εξαχθεί από την Κίνα μεταξύ της 29ης Σεπτεμβρίου και 28ης Δεκεμβρίου 1992 πρέπει να χρεώνονται στα καθορισθέντα ποσοτικά όρια για την περίοδο από 29 Σεπτεμβρίου έως 31 Δεκεμβρίου 1992-

ότι τα ποσοτικά αυτά όρια δεν εμποδίζουν την εισαγωγή των προϊόντων που καλύπτονται από τα όρια αυτά και τα οποία αποστέλλονται από την Κίνα πριν από την ημερομηνία έναρξης του κανονισμού (ΕΟΚ) αριθ. 3112/92-

ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Κλωστοϋφαντουργικών Προϊόντων,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Η εισαγωγή στην Ιταλία, Δανία, Ελλάδα, Ισπανία και Πορτογαλία των προϊόντων καταγωγής Κίνας της κατηγορίας που περιλαμβάνεται στο παράρτημα, υπόκεινται για την περίοδο από 29 Σεπτεμβρίου έως 31 Δεκεμβρίου 1992 στα προσωρινά ποσοτικά όρια που προβλέπονται στο παράρτημα αυτό, υπό την επιφύλαξη των διατάξεων του άρθρου 2.

Άρθρο 2

Η θέση σε ελεύθερη κυκλοφορία των προϊόντων που αναφέρονται στο άρθρο 1 τα οποία απεστάλησαν από την Κίνα προς την Ιταλία, Δανία, Ελλάδα, Ισπανία και Πορτογαλία προ της ημερομηνίας ενάρξεως του κανονισμού (ΕΟΚ) αριθ. 3112/92 και τα οποία δεν έχουν ακόμη τεθεί σε ελεύθερη κυκλοφορία, πραγματοποιείται με την επιφύλαξη της προσκομίσεως φορτωτικής ή άλλου εγγράφου μεταφοράς που αποδεικνύει ότι η αποστολή έλαβε πράγματι χώρα κατά την εν λόγω περίοδο.

Τα ποσοτικά όρια που προβλέπονται στο άρθρο 1 δεν εμποδίζουν την εισαγωγή των καλυπτόμενων προϊόντων, τα οποία όμως έχουν αποσταλεί από την Κίνα πριν από την έναρξη ισχύος του κανονισμού (ΕΟΚ) αριθ. 3112/92.

Άρθρο 3

Οι εισαγωγές των προϊόντων που αποστέλλονται από την Κίνα στην Ιταλία, Δανία, Ελλάδα, Ισπανία και Πορτογαλία μετά την έναρξη ισχύος του κανονισμού (ΕΟΚ) αριθ. 3112/92, υπόκεινται στο σύστημα του διπλού ελέγχου που προβλέπεται στο παράρτημα V του κανονισμού (ΕΟΚ) αριθ. 2135/89.

Όλες οι ποσότητες των προϊόντων που αποστέλλονται από την Κίνα προς την Ιταλία, Δανία, Ελλάδα, Ισπανία και Πορτογαλία από τις 29 Σεπτεμβρίου 1992 και τίθενται σε ελεύθερη κυκλοφορία χρεώνονται στα καθορισθέντα ποσοτικά όρια για την περίοδο από 29 Σεπτεμβρίου έως 31 Δεκεμβρίου 1992.

Άρθρο 4

Ο παρών κανονισμός αρχίζει να ισχύει την επόμενη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.

Ισχύει από τις 23 Οκτωβρίου έως τις 31 Δεκεμβρίου 1992. Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες, 12 Νοεμβρίου 1992. Για την Επιτροπή

Frans ANDRIESSEN

Αντιπρόεδρος

(1) ΕΕ αριθ. L 212 της 22. 7. 1989, σ. 1. (2) ΕΕ αριθ. L 352 της 21. 12. 1991, σ. 7. (3) ΕΕ αριθ. L 312 της 29. 10. 1992, σ. 14.

ΠΑΡΑΡΤΗΜΑ

Κατηγορία Κωδικός ΣΟ Περιγραφή εμπορευμάτων Τρίτες χώρες Μονάδες Κράτη μέλη Ποσοτικά όρια από 29 Σεπτεμβρίου έως 31 Δεκεμβρίου 1992 13 6107 11 00

6107 12 00

6107 19 00

6108 21 00

6108 22 00

6108 29 00 Σλιπ και σώβρακα για άντρες και αγόρια, σλιπ και κιλότες για γυναίκες και κορίτσια, πλεκτά από μαλλί, βαμβάκι ή συνθετικές ή τεχνητές ίνες Κίνα 1 000 τεμάχια I

DK

EL

E

P 2 490

79 937

159

3 900

159